Bōg abo bōstwo – pojyńcie leżōnce u podstaw wiynkszości wierzyń religijnych. Zajmuje sie nim teolōgijo, a tyż filozofijo i je uōno uwożane za zagadniyniy metafizyczno-ygzystyncyjolne. Skuli wielkigo zrōżnicowanio rozōmiynio tygo pojyńcio, ciynżko je ô jygo jydnoznaczno definicyjo. Kej nojbarzi rōżńōnce sie ôd siebie, noleżi wyuodrymbnić definicyje używane bez popularne religije politeistyczne a mōnotejistyczne, dejizm, pantejizm a panyntejizm. Postrzōd religiji mōnotejistycznych noleży wyrōżnić mōnotejizm trynitarny. Nojbardzij powszychnie pod pojynciym bōg (bōstwo) rozōmi sie ôkreślyniy istot bydōncych przedmiotym kultu religijnygo. Czasym bōgōma ôkreślo sie yno niykere (nojważnijsze) s tych istot, do inkszych rezerwujōnc inksze ôkreślynio (pōłbōgowie, herosi, świyńci, duchy przodkōw, anioły atd.).